མཚོ་སྔོན་ཞིང་ཆེན་གྱི་ཟི་ལིང་ནི་ཞིང་ཆེན་གྱི་བོད་རིགས་རང་སྐྱོང་ཁུལ་དྲུག་གི་མི་རིགས་ལས་བྱེད་པ་འདུས་སྡོད་བྱ་པའི་ས་ཞིག་ཡིན་ཞིང་།དྲ་རྒྱའི་སྤྱི་སྡོམ་ལྟར་ན་ཉིས་སྟོང་བཅོ་ལྔ་ལོར་ཟི་ལིང་དུ་རྒྱུན་སྡོད་བོད་མི་འབུམ་གཉིས་ཡས་མས་ཡོད་ལ།དེང་སྐབས་བོད་རིགས་བྱིས་པ་ཁྲི་གསུམ་ལྷག་ལ་མི་རིགས་རང་ཉིད་ཀྱི་སྐད་ཡིག་སྦྱོང་སའི་སློབ་གྲྭ་ཞིག་མེད་པ་ནི་ཐག་གཅོད་མི་བྱེད་ཐབས་མེད་ཀྱི་གནད་དོན་ཞིག་ཏུ་གྱུར་ཡོད།ཟི་ལིང་དུ་བོད་ཡིག་སློབ་ཆུང་ཞིག་འཛུགས་རྒྱུ་ནི་རྒྱ་ཆེའི་བོད་མི་རིགས་ཀྱི་རེ་བ་དང་མཐུན་པར་མ་ཟད།ཁྲིམས་ལུགས་དང་མཐུན་ལ།ཏང་གི་མང་ཚོགས་ལམ་ཕྱོགས་སློབ་གསོའི་བྱ་འགུལ་གྱི་ནང་དོན་གྱི་ཆ་ཤས་གཅིག་ཀྱང་འདི་ཡིན་ཏེ།ཀྲུང་དབྱང་གི་མི་རིགས་ལས་དོན་ཚོགས་འདུའི་དགོངས་དོན་ལ་བྱེ་བྲག་གིས་སློབ་སྦྱོང་གཏིང་ཟབ་ཏུ་བྱ་བ་འདིས་མི་རིགས་འདྲ་མཉམ་ཡིན་པ་མཚོན་པ་དང་།བོད་རིགས་ས་ཁུལ་ཡུན་རིང་བརྟན་ལྷིང་དུ་གནས་པར་སྲུང་སྐྱོབ་བྱེད་པའི་དོན་དངོས་ཀྱི་བྱ་སྤྱོད་ཅིག་ཀྱང་ཡིན།